ফ্রান্সকে বলা হয় ছবির দেশ কবিতার দেশ। এদেশের অগণিত কবি সাহিত্যিকদের কবিতা, লেখনী আর শিল্পীদের আঁকা ছবি, গড়া ভাস্কর্য বিশ্বের সাহিত্য আর শিল্পকলা ভাণ্ডারকে এতটাই সমৃদ্ধ করেছে যে সারা বিশ্বের শিল্পরসিক এবং সাহিত্যমোদীরা এখনো শ্রদ্ধা আর ভালোবাসায় তাঁদের শুধু স্মরণই করেনা, সারা বছরব্যাপী ঘুরে বেড়ায় শিল্প আর সাহিত্যের তীর্থভূমি ফ্রান্স। কে যেন বলেছিলেন প্রত্যেক শিল্পীরই দু'টি মাতৃভূমি—একটি হলো যেখানে সে জন্ম নেয়, আর অন্যটি হলো ফ্রান্স।